  Майя Бывальцева Удмуртиын кудӟытӥсь юонъёсын но йырсазез усыкмытӥсь суретъёсын эшъяськонэз алонъя программаез кылдытыны но огъя валатэтъёссэ (положениоссэ) элькун тӧро дорын аппарат кенешонын 5-тӥ тулыспалэ возьматыны кулэ. Сыӵе курон Александр Бречалов сётӥз улосвыл тӧролэн но кивалтэтлэн администрацизылэн кивалтӥсезлы Сергей Смирновлы. Удмуртилэн тӧроез верамъя, кылем арын та ужпумез кӧня ке пол ӝутылӥзы. Та дырлы ӵектонъёсын программа Якшур-Бӧдья ёросысь одӥгезлэсь активистлэсь вуиз. Милям вань программалэн люкетъёсыз, но со кыӵе ке огъя концепице, уже огазеямтэ. Со кема дырлы чакламын луыны кулэ, ӧжытсэ 10 арлы Александр Бречалов, Удмуртилэн тӧроезПрограммаын югдур пӧртэм ласянь эскеремын, быдэстымон, нырысь ик егитъёслы чакламын луыны кулэ, отын мер огазеяськонъёслэн но огшоры адямиослэн ӵектонъёссы лыдэ басьтэмын мед луозы. Мылкыдъёсты люкан понна улосвыл кивалтӥсь элькунысь Кун Кенешлэсь юрттэт куриз — солэн юртаз кылзонъёс радъяны. Нялтас вераса, Удмуртиысь кунпуш ужъёсъя министр Александр Первухин аппарат кенешонын ивортэмъя, праздникъёс вылтӥ Красногорск, Кез, Юкаменск, Якшур-Бӧдья, Дэбес, Эгра, Глаз, Дэри ёросъёсын 14 кудӟем быдэ вуымтэос ӝегатэмын вал. Тегъёс: Удмуртия кудӟытӥсьюонъёс йырсазезусыкмытсьсуретъёс АлександрБречалов  